**TELEPÜLÉSKÉPI BEJELENTÉSI ELJÁRÁS**

1. Kaposvár Megyei Jogú Város Önkormányzatának 49/2017. (XII. 13.) önkormányzati rendelete (továbbiakban: Ör.) rendelkezik Kaposvár Megyei Jogú Város településképi védelméről.

2. Ennek értelmében – és a vonatkozó egyéb jogszabályok értelmében – egyes hatósági engedélyhez nem kötött építési tevékenységek, valamint reklámelhelyezések, rendeltetésváltoztatások tekintetében településképi bejelentési eljárást kell lefolytatni az Ör. 39. §-a alapján a 8. melléklet 3. fejezetében meghatározott esetekben.

3. A településképi bejelentési eljárás illetékmentes.

4. A kérelmet papíralapon vagy elektronikus úton kell benyújtani az erre a célra rendszeresített formanyomtatványon.

5. A polgármester a tervezett tevékenység tudomásulvételéről vagy a tevékenység elutasításáról a bejelentés beérkezésétől számított 15 napon belül döntést hoz.

6. A bejelentés tudomásulvételének érvényessége: 6 hónap.

7. A bejelentés szerinti tevékenység a bejelentés alapján megkezdhető, ha ahhoz más hatósági engedély nem szükséges, és a polgármester a tevékenység végzését a bejelentést követő 15 napon belül nem tiltja meg.

9. A bejelentés elmulasztása, vagy a bejelentés elutasítása ellenére illetve a tudomásul vett bejelentéstől eltérő módon végzett építési tevékenység, reklámelhelyezés illetve rendeltetésmód változtatás esetén településképi kötelezési eljárás lefolytatására valamint településkép-védelmi bírság kiszabására van lehetőség.

10. A polgármester döntésével szemben Kaposvár Megyei Jogú Város Önkormányzatának Közgyűléséhez lehet fellebbezni.